Document ID: /fineweb-2-swissfilter-quality_10-filterrobots/filtered/02678.jsonl.gz/21

Proiectul primei mănăstiri ortodoxe româneşti din Elveţia
Proiectul primei mănăstiri ortodoxe româneşti din Elveţia
Inițiativa edificării primei mănăstiri ortodoxe românești din Elveția, a unui lăcaș de rugăciune românească și ajutor spiritual pentru toţi cei ce vor dori să o viziteze, a primit binecuvântarea Înalt Prea Sfințitului Iosif, Mitropolitul Europei Occidentale și Meridionale.
În acest scop s-a constituit o asociaţie, pusă sub patronajul Sf. Apostol Andrei, protectorul României, care se intitulează „Asociaţia Prietenilor Mănăstirii Ortodoxe Româno-Elvețiene”/”L’ association Des Amis Du Monastère Orthodoxe Roumano-Suisse” (AMORS), al cărei scop prim este strângerea de fonduri pentru cumpărarea unui teren şi a construcţiei mănăstirii, ce urmează a avea hramul Sf. Acoperământ al Maicii Domnului.
Asociaţia se află la începutul acțiunii de strângere a fondurilor necesare pentru cumpărarea terenului.
Doamnelor și domnilor, vă invităm să contribuiți - prin donațiile Domniilor Voastre – la această acțiune devenind membri ai acestei asociaţii, al cărui statut poate fi consultat pe site-ul parohiei ortodoxe române Sf. Apostol Andrei din Basel și făcând donații. Informaţii suplimentare şi formulare pentru înscriere ca membri ai asociaţiei pot fi obținute de la Dr. Theodor Buzi (1, Ch. du Cap, 1006 Lausanne; tel. 021 7298981).
Îndemnându-vă să faceţi donații pentru sfântul locaș, beneficiați de rugăciunile ce se vor face, atât timp cât va dăinui mănăstirea, pentru ctitori, binefăcători şi pentru cei ce aduc daruri. O mai detaliată explicare a avantajului ce-l avem făcând donații, se gasește în textul „Îndemn la ctitorie”.
Donaţiile dumneavoastră pot fi făcute prin virament în contul 518 0932 0, (IBAN <iban-pii>), „Constr. Monastè. Orth. Roum. en CH”, la banca Migros sau solicitând buletine de vărsământ, pentru același cont, de la Dr. Th. Buzi (adresa mai sus).
Domnul să vă ajute și să vă răsplătească înmiit pentru generozitatea dumneavoastră!
Grupul de iniţiativă pentru edificarea primei mănăstiri ortodoxe româneşti din Elveţia